
e  Valerii  CatuUi  carminibus,  de  quibus  ante  hos  sex  menses  eadem  occasione  dis- 
seruimus,  ita  pergimus  agere  ut  adnotationes  quasdam  nostras  de  nonnuUis  versibus 
eius  in  controversiam  vocatis  prooemii  loco  proponamus.  Quamvis  enim  post  Lach- 
mannum  Hauptiumque  incomparabiles  antesignanos  emendationis  CatuUianae  non  de- 
sierit  doctorum  diligentia  perpoliendis  his  carminibus  fructuosam  operam  impendere, 
tamen  multum  abest,  in  omnibus  ut  consentiens  eruditorum  iudicium  fiduciam  quan- 
dam  veri  reperti  impertiat.  Vel  his  postremis  decem  annis  quae  in  Germania,  Gallia, 
Britannia,  Italia  quoque  ad  huius  poetae  carmina  collata  studia  sunt  qui  non  conni* 
ventibus  oculis  peragrabit,  non  raro  cum  subtilissima  diligentia  iunctam  sollertiam 
ingenii  et  eruditionis  copiam  admirabitur  in  his  libris  libellisque  conspicuam;  veram 
cum  ad  singula  ventum  est,  nimis  saepe  haec  doctorum  in  magnis  parvisque  dis- 
cordia,  qua  ad  suum  quisque  arbitratum  libidinemve  poetae  verba  referre  videatur, 
cognoscendi  Catulli  cupidum  nube  dubitationum  involutum  destituet.  Qua  re  facile 
oritur  ista  cum  (iiaaf&Qconiq  cognata  fiiGoXoyittj  qua  qui  opinionum  certantium  varie- 
tate  elusus  desperat  posse  poetam  ad  suam  pristinam  formam  ex  temporum  iniuria 
revocari  aut  penitus  per  omnia  perspici  lucideque  explicari,  malit  nimirum  nihil  agens 
frustra  sumptam  operam  alienam  lentus  contemplari.  Melius  erat  haud  dubie  nobis 
quoque  a  vano  incepto  absistere.  Sed  si  tamen  conamur  locos  paucos  de  quibus 
ambigitur  disceptare,  et  sunt  haec  quae  nos  afferimus  exigua  admodum,  hoc  fit  quod 
putamus  expositis  plenius  quam  vulgo  fieri  solet  aut  potest  demonstrandi  refellendi 
rationibus  ac  modis  posse  fieri  hic  illic  dis  iuvantibus  ut  quid  queat  esse  verum  quid 
nequeat  intelligatur  ex  eoque  iudicium  regatur. 

I.    Incipimus  autem  ab  his  versibus  carminis  LXrv 

105     Nam  velut  in  summo  quatientem  brachia  Tauro 
Quercum  aut  conigeram  audanti  cortice  pinum 
Indomitus  turbo  contorquene  Jlamine  robur 
Eruit  (illa  procul  radicibus  exturbata 
Prona  cadit  lateque  cum  eius  obvia  frangens), 
110     Sic  domito  saevttm  prostravit  corpore  Theeeua 
Nequiquam  vania  iactantem  cornua  ventis. 
Versum  109   Ludovicus  Schwabius   depravatum  sic  ut  produnt  libri  in  textu  posuit 
in  adnotatione  collectis  doctorum  emendandi  conaminibus.    In  quibus  Italorum  com- 
mentum   lateque  et  cominus  obvia  frangens  a  Lachmanno  spretum    nec   commemora- 
tione  dignum  habitum  quoniam  egregios  editores,  R.  Ellisium,  P,  Schulzium,  probare 
et  identidem  recipere  videmus,  ab  hoc  expendendo  proficisci  placet.    Nam  etsi  haec 
est,   ut  nobis  videtur,    oratio   prava   nec  tolerabilis,    tamen  eam  nemo  quod  sciamus 
accurate  et  dedita  opera  refutavit.    Continetur  autem  haec  controversia  comminus  vo- 
cabuli  significatione  recte  aestimanda.    Quam  quibus  exemplis  Ellisius  huic  loco  vin 
dicare  studuit,  iis  veremur  ne  probetur  contrarium:  nam  cum  Lucretius  dicit  rv  406 
quos  tibi  tum  supra  sol  montes  esse  videtur  comminus  ipse  suo  contingens  fervidus  igni, 
aut  Ovidius  Ex  Ponto  i  5,  73  quaeque  est  procul  urbe  Quirini,  aspicit  hirsutos  com- 
minus   Ursa  Getas,  ut  mittamus  Statium,  quis  non  agnoscit  in  his  propriam  ac  pri- 
mitivam  vim  vocis.    Quam  qui  recte   perceperit,  fateatur   necesse   est  pinum  radici- 
bus  exturbatam  cadendo  nihil  frangere  nisi  comminus  posse  h.  e.  nisi  quod  contingat 
obvium,  velut  Goethius  in  Fausti  tragoedia  scribit  wenn  der  Sturm  im  Walde  braust 
und  knan't,  die  Hiesenfichte  sturzend  Nachbardste  und  Nachbarstdmme  quetschend  nieder- 
streift,  aut  Varro,  ab  ipso  Ellisio  allatus,  alia  traps  pronis  in  humum  accidens  proaru- 
mae  frangit  ramos  cadens.    Quod  cum  ita  sit,  non,  ut  sol  tam  eminus  quam  comminus 
collustrare  omnia  potest,   aut  miles  tam  comminus  ferro  caedere  quam  longe  iaculis 
hostem  petere*),   ita  pinus  quoque  dici  potest  cadendo  longe  et  comminus  frangere 
obvia,  cum  praesertim  huic  contrariorum  rationi  ne  late  quidem  vocabulum  recte  ad- 
hiberi  videatur,  cuius  quae  vis  sit,  Vergilius  docere  potest  cum  dicit  (Aen.  xn  454) 
dabit  ille  ruinas  arboribus  stragemque  satis,  ruet  omnia  late  h.  e.  per  amplum  terrae 


*)  Ita  Clandianns  locutus  est  vii  161  pars  longe  iaculis  pars  comminus  horrida  contis;  iiera 
XXI  65  (juis  Stilichone  prior  ferro  penetrarc  leones  Comminus  aut  longe  vlrgatas  figere  tigres.  Apad 
Ennium  antem  Acbilles  iu  Hectoris  lytris  suam  macbaeram  bastamque  i>ic  allocutns  videtur  Quae 
mea  comminui^  machaera  atque  hasta  hostibitis  manu  [Missa;  ita  enim  haec,  opinamnr,  scribenda  sunt, 
quac  Festus  p.  370,  21  Thewrewk.  hostire  pro  aequare  positnm  interpretatus  in  hnnc  modnm  attnlit 
atque  hasta  hospius  manu;  unde  quae  Scaliger  aliique  elFec  rnnt  hostivit  (hostibit)  e  manu  non  plane 
satis  faciunt:  propins  ad  litteras  traditas  hostibitis  accedit  et  ad  manu  in  altero  versn  addi  missa 
potnit;  nt  baec  duo  componantnr  qnemadmodum  II.  xx  462  roy  ^iv  dovQl  fialvir,  roy  di  oxafof  aoqt 
Tvipas;  ibid.  378. 


spatium.  Sed  homines  docti  specie  se  induci  patiuntur,  et  quia  comminus  dicunt  esse 
in  der  Ndhe,  hoc  de  vicinitate  loci  accipiunt,  cui  opposita  sit  remota  regio,  et  sibi  vi- 
dentur  intelligere  nah  und  fern,  in  der  Ndhe  und  Ferne.  At  eam  sententiam  commi- 
nus  non  habet,  quam  vero  habet,  ea  ab  hoc  loco  abhorret,  tam  hercle  quam  ineptum 
esset,  si  quis  diceret  pinum  exturbatam,  dum  prona  caderet,  frangere  obvia  von  wei- 
tem  und  aus  der  Ndhe.  Satisne  videbimur  dixisse  de  hac  scriptura?  nobis  quidem  paulo 
etiam  plus  quam  satis. 

Tribus  criticis  editoribusve  inprimis  acutis,  Birto,  Schwabio,  Riesio,  perplacuit 
haec  orationis  conformatio  ab  ipsis  seorsum  reperta  Ula  procul  radicibus  exturbata  Prona 
cadit  lateque  ruinis  (ruineis)  obvia  frangens,     Qui  quidem  nobis  videntur,  ut  fit  in 
hoc  genere  critico,  magis  a  litterulis  rimandis  exorsi  esse  quam  ab  exploranda  sententia 
aut  oiationis  utilitate  expendenda:   nam  quod  scita  sane  mutatione  effecerunt,   si  ad 
sententiam  refertur,   nihil  minus   expectari  potuisse  credas;   pinus  enim  quae  procul 
radicibus  exturbata  prona  cadit,  quam  ea  tandem  commode,  ne  dicamus  quam  necessario, 
ruinis  frangere  obvia  dicatur.    Non  nos  praeterit  poetis  copiam  et  ubertatem  orationis 
concedi,  neque  Varronis  versum  supra  citatum  negligimus:  quae  fortasse  satis  erant 
ad  tutandam  scripturam  traditam,  ingenio  repertae  satis  adminiculi  afferre  non  possunt. 
Nam  sententiae  natura  parum  explorata,  certe  in  ambiguo  est  quid  istae  depravatae 
syllabae  abscondant,  neque  ea  satis  tuta  ratio  emendandi  est,  reponere,  quia  speciosum 
sit,  quod  nuUam  a  sententia  utilitatem  aut  necessitatem  prae  se  ferat:  quo  fieri  possit, 
ut  inani  voce  locus  occupetur  qui  aptioribus  aut  magis  necessariis  debebatur.    Accedit 
quod  ista  orationis  forma  labat,  prona  cadit  lateque  ruinis  obvia  frangens,  in  qua  aut 
que  particula  aut  participium  scrupulum  parat  legenti.    Quod  qui  perspexit,  Riesius, 
cum  frangit  reposuit,  orationi  profuit,  sed  coniecturae  probabilitati  nimis  quam  obfuit; 
etsi  enim  haud  raro  criticos  similiter  agere  videmus,  nos  ita  sentimus,  nuUam  fidem 
esse  divinationis  posse,  si  emendata  vox  sibi  alteram  emendatam  addi  poscat.    Itaque 
negamus,  dubitamus  quidem  certe,  hac  via  repertum  esse  quod  certum  dicas  autstabile; 
neque  vero  melius  eandem  viam  insistentes  aut  Bergkius  lateque  tumultibus  o.frangens 
aut  I.  P.  Postgatius  late  casu  cuncta  obvia  frangens  spreta  hi  quidem  etiam  specie 
verisimilitudinis  proposuerunt. 

Fuerunt  qui  hanc  alteram  esse  partem  orationis  rati  lateque  .  .  obvia  frangens, 
ea  ut  rite  constaret  novum  esse  verbum  inserendum  censerent;  quale  est  ut  mittamus 
alia  quod  Madvigius  effecit  lateque  furit  vis  obvia  frangens  nulla  ille  quidem  cum 
probabilitate  mutandi  addeus  a  sententia  quod  minime  desiderabatur. 

Quanto  praestabat  illis  omnibus  Lachmanni  repertum  Prona  cadit  late  qua  est 
impetus  obvia  frangens ,  ab  Hauptio,  nuper  etiam  Bernhardo  Schmidtio  receptum.  Quae 
est  oratio  decora  et  quam  ne  poeta  quidem  ipse  aversaretur.  Nisi  quod  conformatio 
maxime  Datani  codicis  scripturae  est  accommodata,  qua  dubites  quam  tuto  emendatio 
nitatur,  a  potiorum  codicum  testimoniis  longius  discedit.  Itaque  quamvis  egregie  invento 
nondum  acquiescendum  est.    Sed  his  conaminibus  propositis  et  excussis  hoc  iam  pro 

certo  effectam  videtur,  orationis  structuram  primitus  hanc  fuisse  Prona  cadit  late 

obvia  frangens,  quae  media  sunt  depravata  esse  sed  ea  formam  recuperatam  flagitare 
quae  cum  reliquis  quae  recte  scripta  sunt  concilietur  et  intime  conspiret.  Nam  obvia 
habet  illud  quidem  aliquid  ambigui,  propterea  quod  testes  ita  discedunt  ut  obvia  Oxo- 
niensis  codex,  Sangermanensis  autem  omnia  adscripto  m.  alt.  obvia  elhibeant.  Sed 
omnia  etsi  Vergilius  supra  laudatus  tueri  videatur,  obvia  magis  fovebunt  quae  Seneca 
scribit  de  ira  i  11,  2  nisi  quod  erat  illis  (Cimbros  Teutonosque  dicit)  ira  pro  virtute; 
quae  ut  aliquando  propulit  stravitque  obvia,  ita  saepius  sibi  exitio  est,  aut  quae  Clau- 
dianus  xxviii  468  propriaeque  salutis  immemor  et  stricto  prostemens  obvia  ferro,  ubi 
eadem  est  in  obvia  et  omnia  librorum  discrepantia,  aut  idem  xxii  20  precibus  num' 
quam  implacabilis  obstes,  obvia  prosternas  prostrataque  more  leonum  despicias,  alia 
quae  postea  dicemus.  Si  enim  iam  quaeritur  quid  in  istis  corruptis  vocibus  delites- 
cat,  ne  meram  litterarum  formam  temptantes  opinando  vagemur  et  erremus,  rursus 
circumspiciendum  ducimus,  in  simili  causa  quid  alii  dixerint,  inde  si  forte  colligatur, 
quae  Catulli  mens  fuisse  potuerit.  Itaque  Livius  scribit  xxxvii  41,  6  (de  falcatis  qua- 
drigis)  cuspides  .  .  velut  cornua  habebant  quibus  quidquid  obvium  daretur  transfige- 
rent;  Valerius  Maximus  i  7  Ext.  1  immensae  magnitudinis  serpentem  concitato  im- 
petu  omne  quidquid  obvium  fuerat  proterentem;  Valerius  Flaccus  lll  583  volucri  ceu 
pectora  tactus  asilo  emicuit  Calabris  taurus  per  confraga  saeptis  obvia  quaeque  ruens; 
Lucretius  vi  338  impetus  ille  gravescit,  ut  vernentius  et  citius  quaecumque  morantur 
obvia  discutiat  plagis  (cf.  l  289).  Haec  putamus  si  non  multum,  aliquantum  tamen 
valere,  primum  ut  obvia,  quod  alterius  testis  praesidio  defendi  diximus,  firmius  etiam 
stabiliatur,  deinde  ut  non  absurdus  videatur,  si  quis  ad  illorum  similitudinem  Ca- 
tulli  quoque  sententiam  expressam  fuisse  coniiciat  eamque  hanc  fere  formam  in- 
duisse  statuat,  prona  cadit  late  quaecumque  obvia  frangens.  Ut  hoc  unum  restare 
dicas,  si  fieri  possit  ex  traditis  syllabis  ut  in  sententiam  quod  quadret  versusque  men- 
sura  recipiat  leni  manu  refingatur.  Id  quod  tres  viri  docti  prudenti  consiiio  exsequi 
studuerunt,  qui  hoc  agebant  emendando  ut  Catullo  redderent  eam  quam  probabilem 
esse  diximus  orationem;  quorum  Achilles  Statius  proposuit  Prona  cadit  late  quaecum- 
que  sibi  obvia  frangens ;  Isaac  Vossius  Prona  cadit  late  quaecumvis  obvia  frangens; 
Baehrensius,  reiecta  quam  primum  probarat  Vossii  opinatione,  Prona  cadit  late  quae- 
cumque  habet  obvia  frangens.  Quae  conamina  quamquam  probe  excogitata  rectam 
sententiam  reparant,  qua  parte  manca  sit  eorum  forma  apparet:  primum  et  tertium  con- 
ficiendae  emendationis  causa  addunt  quod  ab  oratione  non  requirebatur  et  ne  sic  qui- 
dem  verisimile  emendandi  genus  assecuta  sunt;  medium  pronominis  formam  infert  a 
sermone  Latino  alienam.  Verum  tamen  hunc  nos  tramitem  tenentes,  dum  vitare  quae 
illi  peccarunt  studemus,  pronominis  formam  restituimus  et  veram  et  utpote  quae  quam 
plurima  complectatur  huic  orationi  apprime  convenientem,  denique  ne  specie  quidem 
a  probabilitate  destitutam.     Sic  enim  scripsisse  CatuUum  suspicamur 

Prona  cadit  late  quaevis  cumque  obvia  frangens. 


Eo  proDomine  Lucretius  usus  est  m  388  nec  repentis  itum  cuiuevie  cumque  animantis 
sentimus  et  Martialis  eamque  formam  Hauptius  (Opp.  ui  450)  vel  Tacito  in  diaiogo 
vindicari  voluit.  De  origine  erroris  sic  statuimus,  peccatum  esse  quo  genere  saepius 
in  his  codicibus  peccatum  est,  velut  c.  xn  13  ex  his  verum  est  mnemosynum  in  libro 
Sangermanensi  verum  est  nemo  sinum,  in  Oxoniensi  autem  factum  est  verum  nemo 
est  sinum,  et  similiter  alibi,  de  quo  suo  loco  dicemus  amplius,  sic  igitur  separatis, 
dein  transpositis  syllabis  pro  late  quaevis  cumque  exaratom  esse  late  quae  cumque 
ui/  h.  e.  lateqs  cumqs  mf,  quae  est  paene  ipsa  quam  libri  exhibent  scriptura. 

u.    Nonnulla  quae  dubia  esse  visa  sunt  collato  Graecorum  more  dicendi  licet 
stabilire.    In  parcarum  cantu  eiusdem  carminis  haec  leguntur  a  v.  334 

Nulla  domus  tales  umquam*)  contexit  amores, 
—  Nullus  amor  tali  coniunxit  foedere  amantes, 

Qualis  adest  Thetidi,  qualis  concordia  Peleo. 
In  primo  horum  versu  Lachmannus  conexit  proposuit,  quod  Hauptius  recepit  et  per 
plures  editiones  suas  propagavit;  postea  et  iam  in  editione  Hauptiana  quarta  a.  1879 
instaurata  est  scriptura  tradita  contexit,  quam  deinceps  editores  plerique  omnes  tenue- 
runt,  praeter  Riesium,  qui  conexit  edidit,  sed  ne  is  quidem  quin  suam  fateretur  dubi- 
tationem.  Lachmannus  conexit  scribi  maluit,  blandiente  quidem  etiam  rariore  verbi 
forma,  sed  ut  aequabilitatem  quandam  inter  duas  sententias  pareret,  unde  tertia  sus- 
pensa  est,  neque  hoc  non  decebat  poetam.  Verum  contexit  movere  non  licet  quia 
nihil  aptius  aut  magis  proprie  dici  de  domo  poterat:  hoc  enim  est  quod  Graeci 
X€V&HV  vel  a[i(fixaXi)7iTetv  dixerunt,  Od.  iv  618  (=  XV  118)  noQfV  di  k  OaiSmog  ^Qoag, 
2idovi(OV  ^aatXsvCj  Oi^'  sbg  dofiog  ufjKfexdXvipsv  xsXai  [is  voaTriaavva,  de  hospitio  quo 
quis  susceptus  est;  cf.  viii  511  inriv  nohg  afKfixalvifJfi  dovQcctsov  [liyav  tnnov;  Od.  v. 
303  aXX*  onoT'  av  as  dofiot  xsxv&caai  xal  avXij,  foxa  (idXa  (isydQoio  duXd^Sfuv,  h.  e. 
te  receperint. 

In  eodem  carmine  v.  212  haec  narrantur 

Namque  ferunt  olim  classi  cum  moenia  divae 

Linquentem  gnatum  ventis  concrederet  Aegeus 

Talia  complexum  iuveni  Tnandata  dedisse. 
Sic,  classi,  probi  libri;  ab  Italis  excogitatum  est  castae  cum  m.  divae;  eamque  scrip- 
turam  posteaquam  Lachmannus  memoravit  h.  e.  commendavit,  non  solum  Hauptius 
eam  suis  editionibus  propagavit,  sed  praetulerunt  etiam  plerique  posteriorum,  Schwa- 
bius,  Riesius,  Schmidtius,  ne  Baehrensius  quidem  classi  probavit  sed  coniectando  pro 
more  mirum  in  modum  luxuriatur;  classi  quod  unum  habet  testium  fidem  in  CatuUi 
Hauptiani  editione  quarta  et  quinta  restitutum  est,  idemque  cum  Ellisius  tum  Schul- 
zius  servarunt.  Quam  igitur  in  hoc  dissensu  doctorum  sententiam  dicimus?  Nam 
qui  curiosius   hanc   litem   ratiocinando    discusserit,    neminem   vidimus,    sed  videntur 


*)  umqmm  tales  libri,  ab  Italis  correctam. 

magis  alterum  utrum,  ut  libebat,  amplexi  esse.  Nos  ut  pro  certo  affirmemus  non 
posse  nisi  quod  librorum  memoriae  acceptum  fertur  probari,  duobus  argumentis  mo- 
vemur,  uno  quia  ventis  concredi  non  apte  dicetur  nisi  qui  classi  h.  e.  navi  urbem 
relinquit,  velut  TiboUus  scribit  i  7,  20  prima  ratem  ventis  credere  docta  Tyros,  ac 
de  voce  vocisque  forma  ne  dubites,  CatuUus,  qui  v.  53  Thesea  celeri  cum  classe  ce- 
dentem  dicit,  c.  LXVI  46  iuventus  inquit  per  medium  classi  barhara  navit  Athon  (cf. 
Aen.  VIII  11);  alterum  hoc  est  argumentum  quod  in  hoc  sermone  quo  Aegeus  pater 
filium  Athenis  ad  periculosum  inceptum  proficiscentem  dimittit,  Athenarum  urbs  vix 
potuisse  plenius  aut  pulchrius  designari  videtur  quam  verbis  moenia  divae,  et  si 
tamen  divae  epitheton  addendum  erat,  definitius  quoddam  potius  exspectari  quam 
castae,  quamquam  non  ignoramus  Propertium  (lll  20,  7)  castae  Palladis  artes  dixisse. 
Graeci  poetae  cum  urbem  appellant  ita  loquuntur,  Aeschylus  (Pers.  345)  d^eol  noXiv 
aaiCovai  /laXkddog  ^ca?;  Sophocles  (Oedip.  Colon.  107)  w  fieylaTtjg  IJakXddog  xaXov- 
fifvat  naaav  ^^d^ijvat  njutwrari/  nohg-^  Euripides  (lon.  8)  eauv  ydg  om  aatjfiog^^EXXij- 
vuiv  noltg,  xtjg  XQvaoXoyxov  IlaXXddog  xfxX^fi^v^'^  verum  ibidem  paulo  post  cum  Mer- 
curium  ApoUo  ita  allocutus  dicitur,  v.  29  <o  avyyov\  iX&av  Xaov  elg  avrox^ova  xXet- 
voiv  ^A&/jV6ov'  olad^a  ydg  &€dg  noXtv,  apparet  in  hac  Athenarum  appellatione  satis 
fuisse  deam  dici  nullo  adiecto  epitheto;  cumque  ex  Aristophane  percipiatur,  Athenien- 
ses  vulgo  de  more  Tjyv  S^eov  dicere  solitos  cum  ^A&rjvdv  intelligi  vellent,  velut,  ut  pauca 
exempli  causa  aflferamus,  Equit.  656  svayysXia  ^vstv  sxatov  ^ovg  ifi  ^«w;  446  sx  xiJov 
dXnijQicov  ae  (ptjfn  yeyovivai  toov  t^g  &fov ;  903  ^  yd^  &eog  fi  exeXevae  vixijaai  <r'  dXa^o- 
veiaigj  iam  sic  rationem  concludimus,  quae  libri  CatuUum  scripsisse  testantur  classi 
cum  moenia  divae  linquentem  gnatum  ventis  concrederet  Aegeus  et  scripsisse  poetam  nec 
posse  fieri  quin  pulchra  oratio  emendando  depravetur. 

Tertium  addimus  cui  item  a  Graecorum  sermone  aliquid  subsidii  petimus.  Sunt 
verba  haec  eiusdem  carminis 

luppiter  omnipotens,  utinam  ne  tempore  primo 

Crnosia  Cecropiae  tetigissent  litora  puppes, 

Indomito  nec  dira  ferens  stipendia  tauro 

Perfidus  in  Cretam  religasset  navita  funem, 
175    Nec  malus  hic  celans  dulci  crudelia  foi'ma 

Consilia  in  nostris  requiesset  sedibus  hospes. 
De  V.  174  agendum  est,  in  quo  in  Cretam  ut  supra  scripsimus  Sangermanensis  codex 
cum  plerisque,  in  Creta  Oxoniensis  cum  perpaucis  exhibet;  quae  est  minuta  scrip- 
turae  differentia,  non  digna  quae  ad  librorum  auctoritatem  referatur;  immo  nisi  aliunde 
quid  verum  sit  demonstrari  potest,  ista  nos  discrepantia  parum  adiuvabit.  Atqui  hoc 
mirifice  accidit  quod  vetustiores  editores,  quos  quidem  inspeximus,  omnes  in  Cre- 
tam  ediderunt,  recentiores  plerique  in  Creta;  unus  Lachmannus  servavit  in  Cretam 
eumque  secutus  Hauptius  et  qui  Hauptii  CatuIIum  post  editoris  obitum  bis  iam  reco- 
gnovit.    IUi  antiqui  editores  plerumque,  ut  assolet,  taciti  hanc  quam  sequuntur  scrip- 

turam  praetermittunt,  probe  eam,  ut  credere  licet,  inteliigentes,  sed  si  quando  attin- 
gunt,  solvendi  vim  in  verbis  in  Cretam  religasset  funem  agnoscunt,  velut  Scaliger 
scribit  'ligare  funem  est  «71'  ayxvQmv  oQiii^sad-ai  .  .  contra  religare  funem  est  solvere 
navem,  proficisci',  et  iam  ante  Scaligerum  eundem  in  sensum  verba  Catulli  Alexander 
Guarinus  interpretatus  ita  scribit  'nautae  fune  naves  palo  in  litore  alligare  solent, 
ideo  cum  aliquo  tendunt,  funem  religant,  id  est  solvunt.'  Quos  quidem  videmus 
ligare  et  religare  funem  in  vim  contrariam  interpretari,  velut  figere  et  refgere  inter 
se  opponi  solebant.  Recentiores  Catulli  interpretes,  missis  illis  nec  memoratis,  reli- 
gare  funem  in  Greta  de  appulsu  accipiunt,  id  quod  Graecorum  dicendi  genere  uqv- 
(iV^Gta  avdipai,  nsiaiiaxa  dijaai,  declarant,  et  praeter  ceteros  EUisii  erudita  diligentia 
multa  congessit  quibus  Graecorum  Romanorumque  dicendi  usum  explicaret;  cuius 
copiis,  quas  compilare  nolumus,  haec  pauca  addimus,  Ovidii  Fast.  iv  331  nox  aderat: 
quemo  religant  in  stipite  funem;  .  .  lux  aderat:  querno  solvunt  a  stipite  funem;  Pauli 
ex  Festo  p.  539  Th.  'tonsilla  palus  dolatus  .  .  qui  navis  religandae  causa  in  litore 
figitur* ,  unde  Festi  quae  restant  suppleri  possunt;  eiusdem  p.  281  'prymnesius  palus, 
ad  quem  funis  nauticus  religatur,  quem  alii  tosillam  dicunt^  Quid  ergo  est?  proba- 
musne  hunc  explicandi  modum,  cui  usus  testimoniis  confirmatus  tantopere  favet,  et  ab- 
iicimus  quam  adhuc  constanti  mente  tenuimus  scripturam  in  Cretam,  quae  sane,  si  vera 
est  ista  quam  hodie  vulgo  probant  religandi  notio,  defendi  non  poterit.  In  qua  re 
dum  incerti  haeremus,  interim  verba  (171)  tempore  primo  attendimus  eaque  quemad- 
modum  interpretes  explanarint  circumspicimus.  De  quibus  Ellisii  commentarius  haec 
habet  (ipsa  enim  verba  afferenda  sunt)  'tempore  primo  returns  to  the  moment  when 
Ariadne  first  saw  Theseus\  Riesii  autem  adnotatio  haec  'tempore  primo^  als  meine 
Liebe  anfing.  Hi  igitur  duo  interpretes  his  verbis  adventum  Thesei  in  Cretam  signi- 
fieari  volunt,  et  accepta  ista  quam  statuunt  religandi  explicatione  iam  ita  exclamantem 
habemus  Ariadnam,  primo:  utinam  ne  initio  Atheniensium  naves  ad  Cretam  appulsae 
essent,  cum  Theseo  scilicet  et  si  cum  Theseo  nimirum  etiam  cum  stipendio  diro  quod 
Minotauro  tribuendum  erat;  secundo  autem  loco:  utinam  ne  Theseus  (nam  is  est  per- 
fidus  navita  174)  cum  stipendio  illo  navem  appulisset  ad  Cretam  in  Cretaque  funem 
religasset;  denique  tertio:  utinam  ne  idem  Theseus,  postquam  navem  appulit  ad  Cre- 
tam,  in  nostris  sedibus  hospes  requiesset.  Ita  vero  CatuUus  ter  idem  Ariadnam  gra- 
vissimis  verbis  devoventem  fecisset.  Quod  vix  credibile  est  potuisse  accidere  tam 
polito  poetae.  Itaque  haec  aliter  esse  interpretanda  ducimus,  et  poeta  quidem,  ut  nobis 
videtur,  nihil  praetermisit  quominus  sententia  et  consilia  sua  recte  accipi  possent, 
modo  indicia  eius  interpretes  curiose  secuti  essent.    Qui  cum  ita  narrat 

Ah  misera,  assiduis  quam  luctibus  externavit 

Spinosas  Erycina  serens  in  pectore  curas 

Illa  tempestate,  ferox  quo  ex  tempore  Theseus 

Egresaus  curvis  e  litoribus  Piraei 
75     Attigit  iniusti  regis  Gortynia  tecta. 

Nam  perhibent  olim  crudeli  peste  coactam 

Androgeoneae  poenas  exsolvere  caedis 

Electos  iuvenes  simul  et  decus  innuptarum 

Cecropiam  solitam  esse  dapem  dare  Minotauro. 
80     Quis  angu8ta  malis  cum  moenia  vexarentur, 

Ipse  suum  Theseus  pro  caris  corpus  Athenis 

Proiicere  optavit  potius  quam  talia  Cretam 

Funera  Cecropiae  nec  funera  portarentur. 

Atque  ita  nave  levi  nitens  ac  lenibua  auris 
85  Magnanimum  ad  Minoa  venit  sedesque  superbas, 
intelligitur  CatuUum  eam  fabulae  formam  expressisse,  qua,  iam  semel  et  iterum  flore 
isto  puerorum  puellarumque  Cretam  misso,  tum  demum  Theseus  consilium  ipse  cepisse 
ferebatur  adeundi  Minotaurum  eumque  si  fieri  posset  interimendi:  quo  modo  fabulam,  ut 
mittamus  alios,  Plutarchus  rettulit  vit.  Thes.  c.  17.  Hoc  si  tenemus,  quod  liquido  indi- 
catur  verbis  (79)  solitam  esse  dapem  dare  M.,  et  si  CatuUum  volumus  sibi  convenientia 
fingere,  iam  apertum  est,  quodnam  <^m/)w«  j^nmMm  Ariadne  (171)  dixerit,  et  hanc  pri- 
mam  eius  deprecationem  utinam  ne  tempore  primo  —  satis  perspicuo  discrimine  ab 
adventu  Thesei  seiunctam  esse.  De  altera  et  tertia  Ariadnae  devotione,  quae  ambae 
Thesea  ipsum  attinent,  nos  ita  iudicamus,  ut  profectionis  consilium  et  adventum  in 
Cretam  tamquam  res  duas  inter  se  distingui  arbitremur;  quod  suadere  progredientis 
deprecationis  ratio  videtur,  et  qui  ea  quae  modo  ex  superiore  parte  carminis  attuli- 
mus  intentius  consideraverit,  inprimis  v.  74.  75;  84.  85,  intelliget  nihil  facile  potuisse 
menti  morique  CatuUi  convenientius  esse  quam  a  Theseo  iter  susceptum  isto  modo 
in  duas  quasi  partes  dispertiri.  Itaque  hi  tres  gradus  exsecrationis  Ariadneae  prodeunt 
suoque  se  ordine  excipiunt. 

Utinam  ne  primo  tempore  (hoc  est  quo  tempore  primum  Athenienses  coacti 
Minotauro  tributum  facere  naves  in  Cretam  miserunt)  Cecropiae  puppes  Gnosia  litora 
attigissent*);  nam  hoc  initium  si  numquam  factum  esset,  ne  reliqua  quidem  consecuta 
essent;  sed  cum  semel  illud  evenit,  pergit  precari,  utinam  ne  iste  potissimum  perfi- 
dus  nauta  (Thesea  dicit)  soluta  navi  Athenis  profectus  esset  Cretam  petiturus  (hoc 
enim  novum  erat,  quod  illo  facto  fieri  necesse  non  erat;  et  hoc  si  non  accidisset, 
nulla  erat  Ariadnae  calamitas);  denique  profectione  quam  devovebat  peracta,  utinam 
ne  malus  ille,  precatur,  crudelia  consilia  fovens  in  nostris  sedibus  hospes  requiesset; 
nam  hinc  demum  vere  nata  est  ista  miseria  qua  nunc  laborat;  cuius  causas  superiores 


*)  Cum   verbis  Catnlli  utinam  ne  tempore  priino  Gnosia  Cecropiae    tetigifment    lltora   puppes 
Macrobins  Sat.  vrt,42  Vergilii  versus  (Aen.  iv  657)  composuit 

Felix.,  heu  nimium  /elia:,  si  litora  tantum 

Numquatn  Dardaniae  tetigissent  nostra  carinae; 
et  Iiaec  qnoque  coniparatio  nos  adinrat  nt  Catnlli  versns  recte  intelligamus. 

et  remotiores  affert,  ut  solent  homines  in  lamentando  ab  ultima  origine  malam  fortu- 
nam  repetere. 

Quodsi  haec  non  improbabiliter  disputata  sunt,  iam  summa  ope  nitendum  est, 
ut  verba  ne  obstrepere  videantur  et  renuere  se  posse  de  profectione  ac  non  de  appulsu 
intelligi  cum  ita  dicat  poeta  nec  dira  ferena  stipendia  tauro  Perfidiis  in  Gretam  reli- 
gasaet  navita  /unem.  Ac  religare  non  solum  ligandi  (alligandi)  sed  etiam  solvendi  sen- 
sum  habuisse  Catullus  ipse  sibi  testis  est  cum  scribit  LXIII  84  ait  haec  minax  Cybehe 
religatque  iuga  manu,  eandem  scilicet  in  sententiam  quam  ibid.  76  dicit  ibi  iuncta  iuga 
resolvens  Cybele  leonibus.  Illud  autera  notum  est  solvendi  verbum  vei  nullo  addito  no- 
mine  de  profectione  navali  poni,  velut  in  versibus  ignoti  tragici  quos  Cicero  affert  de 
divin.  I  16,  29  cum  de  Agamemnone  dicit  qui  cum  Achivi  coepissent  'inter  sese  atrepere 
aperteque  artem  obterere  extispicum  solvere  imperat  secundo  rumore  adversaque  avi* 
Caesar  utroque  modo  et  naves  ex  superiore  portu  leni  vento  solverunt  (bell.  Gall.  rv 
28,  1)  et  nactus  idoneam  ad  navigandum  tempestatem  solvit  (ibid.  23,  1)  vel  ipse  idoneam 
tempestatem  nactus  naves  solvit  (ibid.  36,  3).  Cicero  quoque  (pro  Muren.  2,  4)  poriu 
solventibus  ei  qui  iam  in  portum  ex  alto  invehuntur  praedicere  solent.  Quo  usitatius 
hoc  erat,  eo  minus  incommodum  habebat  religare  funem  eandem  in  sententiam  po- 
nere,  cum  praesertim  quidquid  ambigui  erat  in  hoc  dicendi  modo  toUeretur  addita  finis 
significatione,  in  Cretam,  quod  nemo  veterum  nisi  in  illum  quem  dicimus  sensum  ac- 
cipere  poterat.  Hoc  autem  ipsum  in  Cretam  quod  cum  solvendi  notione  iungitur  in 
hanc  vim  'ad  navigandum  in  Cretam'  Graecorum  more  defenditur,  quorum  Euripides 
Hecuba  1019  scribit  xal  ydg  ^AQYeXoi  vecoy  Xv<Jai  7io9-ovaiv  oXxad'  ix  Tgolag  nodaj 
h.  e.  religare  funem  in  patriam  cupiunt;  Sophocles  autem  in  Electra  573  ov  yag  ^v 
Xvdtg  ttXXri  GiQarM  TiQog  olxov  ovd'  dg  'iXioVj  quae  olim  prave  mutata,  nunc  plerum- 
que  recte  accipiuntur,  'non  licebat  aliter  solvere  exercitui  neque  domum  neque  Troiam'; 
ac  nos  quidem  Xvatv  nunc  non  aliter  intelligimus  quam  quod  est  in  altero  exemplo 
Xvaai  noda,  quamquam  Georgium  Kaibelium  videmus  in  pulcherrimo  commentario 
nuper  edito  de  solutione  debiti  cogitare  malle  simiiemque  sententiam  in  xazeXxs  (571) 
agnoscere,  sed  tamen  ita  ut  figurata  oratio  profectionem  designet,  eaque  necesse  est  in- 
telligatur,  ut  habeant  fines  notati,  nQog  olxov,  etg"lXtov,  unde  regantur.  Quare  hoc  utat 
est,  utrumque  exemplum  pariter  putamus  firmare  eam  quam  defendimus  sententiam  qua 
censemus  et  vere  scribi  in  Cretam  religasset  navita  funem  et  his  profectionem,  non  ap- 
pulsum  significari. 

III.  In  ea  quaestione  quam  modo  disceptavimus  in  multos  iniuria  quidem  sed 
exercuit  ut  videtur  aliquam  vim  Oxoniensis  codicis  scriptura  in  Creta\  plus  certe  sive 
profuit  sive  nocuit  eiusdem  codicis.  auctoritas  in  ea  quam  iam  aggredimur  controversia; 
dicturi  enim  sumus  de  Ariadnae  verbis  quae  sunt  in  eodem  carmine  v.  136 

Nullane  res  potuit  crudelis  flectere  mentis 
Consiliumf  tibi  nulla  fuit  clementia  praesto 
Immite  ut  nostri  vellet  miserescere  pectus? 

At  non  haec  quondam  nobis  promissa  dedisti 
140     Voce,  mihi  non  haec  miaerae  sperare  iubebas, 

Sed  connubia  laeta,  sed  optatos  hymenaeos: 

Quae  cuncta  aerii  discerpunt  irrita  venti. 
quamquam  fatemur  nos  in  summa  rei  cum  EUisio  facere  probareque  ea  quae  Rudol- 
phus  Sydowius  noster  a.  1881  p.  38  sq.  exposuit,  qui  et  huius  poetae  usu  et  aliorum 
explorato  evidenter  demonstrarunt  tam  nobia  insequente  mtAtquam  voce  sic  nude  posi- 
tum  satis  defendi  nec  in  ullam  iustam  oflFensionem  incurrere.  Quare  versus  139.40  ut 
Lachmannus  ediderat  et  post  Lachmannum  Hauptius  nos  non  desiimus  in  recognitis 
CatuUi  Hauptiani  exemplaribus  a.  1879  et  1885  retinere.  Sed  ceteri  editores  omnes 
inde  a  Baehrensio,  Schwabius,  Riesius,  Schmidtius,  Schulzius,  Postgatius  quoque, 
r-ecepta  Oxoniensis  codicis  scriptura  blanda,  quae  est  ei  libro  cum  multis  interpo- 
latis  communis,  cum  ita  scribunt  At  non  haec  quondam  blanda  promissa  dedisti  Voce 
mihi,  egregie  poetae  prospexisse  sibi  videntur,  quod  et  nobis  sublatum  sit  et  voce 
iam  habeat  quo  ornetur,  et  laudant  testem  cui  hoc  tantum  beneficium  acceptum  fe- 
ratur.  Quibus  nos  si  persuadere  vellemus,  ne  apte  quidem  in  hac  oratione  blandam 
vocem*)  appellari,  quoniam  haec  res  ad  sensum  redit,  duras  aures  ofi^enderemus ;  ve- 
rum  illud  argumentando  evinci  potest,  nobis  et  blanda,  quoniam  nihil  inter  sc  simi- 
litudinis  formae  habent,  non  errore  sed  consilio  alterum  alterius  in  locum  succes- 
sisse,  quod  si,  non  nimis  prudenti  homini  hoc  incidere  potuisse,  ut  quae  in  pleris- 
que  libris  scripta  sunt  blanda  pro  nobis  reposito  necessariam  correctionem  recipere 
putaret,  sed  si  blandam  vocem  primitivam  fuisse  statuimus,  nobis  unde  subnatum 
sit,  cuins  rei  nec  consilium  nec  error  ostendi  potest,  plane  non  intelligi;  quod  qua 
ratione  patefacere  Schmidtius  studuit,  credibile  non  fit,  quia  etiam  intercepto  post 
quonda  blanda  explendi  versus  causa  nobis  addere  minime  erat  in  promptu.  Sed  esto: 
posteaquam  hanc  partem  orationis  auctore  Oxoniensi  libro  sic  constituerunt  at  non 
haec  quondam  blanda  promissa  dedisti  Voce  mihi,  iam  se  torquent  in  concinnanda 
altera:  plerique  edunt  non  haec  misera  sperare  iubebas,  quod  Baehrensius  invenit, 
sed  quo  nihil,  nostrum  si  sensum  consulimus,  infelicius  inveniri  potuit,  et  qui  con- 
cinnitati  in  hac  causa  aliquid  tribuunt,  concinnitati  cedentes  eo  fortius  exagitare  mise- 
rum  illud  misera  debebant;  nam  haec  duo  par  sententiarum  efficiunt,  non  haec  pro- 
missa  dedisti,  nec  haec  sperare  iubebas;  cuius  vis  pronominis,  quam  agnoscas  ex 
Vergilianis  (Aen.  xi  152)  non  haec,  o  Palla,  dederas  promissa  parenti  (cf.  xi  45),  ad- 
dito  misera  mirum  in  modum  infringitur.  Paulo  melius  erat,  quod  alii  praetulerunt, 
non  haec  miseram  sperare  iubebas,  quamquam  in  hac  oratione  aegre  desideramus  pro- 
nomen.     Fuit  etiam  qui  misere  posse   servari   sibi   persuaderet;   qua  vero  sententia, 


*)  Aptius  Ilia    Enniaua  (v.  50)  multa  tnanus  ad  caeli  caerula  templa  tendebam  lacrumam  et 
hlanda  voce  vocaham,  sed  eadein  (45)  compellare  pater  me  voce  videtur  his  verbis. 

non  apparet.  Ita  varie  coniectando  nihil  probabile  assecuti  sunt;  quia  enim  mihi 
priori  sententiae  addiderunt,  id  quod  in  promptu  erat  et  unice  verum  non  vident 
neque  agnoscunt.  Nam  cum  in  eo  versu  miki  et  misere  habeatur,  hoc  mihi  miserae 
interpretandum  dicimus,  nec  hoc  esse  emendare  concedimus  sed  legere  quod  scriptum 
est,  si  quidem  in  his  codicibus  (sed  in  quo  non?)  per  e  scribi  solet  quod  erat  «», 
sic  eo  ipso  loco  mihi  nec  hec  misere;  porro  aucte  (lxiv  165),  antenne  (lxfv  234), 
libiase  arene  (vii  3),  mide  (xxiv  4),  mestam  (lxiv  130;  cf.  31  et  66);  et  ut  supra  ex 
lateqs  cum  eius  effecimus  late  quae  uif  cumq^,  ita  nihil  frequentius  quam  quae  in  que 
abire  et  voci  praecedenti  agglutinari  {fallaciqa  LXrv  56;  nocteqa  LXi  118;  ttbiqs  lxi  146;- 
rapaaqs  Lxrv  156;  cf.  xvn  1;  inepteqs  xxv  8).  Itaque  sic  statuimus,  et  hoc  quidem 
satis  fidenter,  quaecumque  eius  sententiae  forma  fuerit,  mihi  miserae  in  ca  locum 
habuisse,  h.  e.  ifioi  deiXrj,  ut  Briseis  ait  (II.  xix  287),  et  quam  hoc  genus  in  deliciis 
habuerit  Catullus  (de  quo  scite  admonuit  P.  Schulzius  Herm.  xxiil  583)  exempla  pro- 
bant,  me  misemm  xxx  5;  L  9;  lxxvi  19;  miserum  me  xcix  11;  miseram  se  LXiv  57; 
misero  .  .  mihi  Ll  5;  LXvm  20;  92.  Si  vero  recte  CatuUi  more  probante  ponimus  mihi 
et  miserae  seiungi  et  in  diversas  partes  orationis  distribui  non  debere,  licet  hinc  etiam 
in  contrarium  raticcinari,  in  priore  sententia  blanda  non  fuisse  sed  fuisse  nobis. 
Itaque  iara  haec  est  oratio 

At  non  haec  quondam  nobis  promissa  dedisti 
Voce,  mihi  non  haec  miserae  sperare  iubebas. 
In  qua  nihil  a  Sangermanensi  ceterisque  bonis  libris  discedit  nisi  nec  scriptum  pro 
non,  quod  in  uno  alterove  interpolatorum  correctum  est.  Ac  praestabat  fortasse  hac 
una  correctione  defungi  et  in  ista  conformatione  acquiescere.  Sed  occurrunt  tamen 
etiam  nunc  dubitationes  non  indignae  quae  considerentur.  In  hac  enim  oratione  mihi 
non  haec  miserae  sperare  iubebas  facile  adducare  ut  dativum  mihi  miserae  a  iubendi 
vcrbo  suspensum  esse  credas,  et  statuit  hoc  EUisius,  sed  exempla  perpauca  sunt  nec 
satis  certa,  et  hoc  loco  eo  magis  id  ambiguum  est  quia  dativus  mihi  miserae  poterat 
cum  sperandi  verbo  coniunctus  esse,  ut  Vergilius  loquitur  (Aen.  xn  241)  qui  sibi  iam 
requiem  pugnae  rebusque  salutem  sperabant;  Horatius  (a.  p.  240)  ut  sibi  quivis  speret 
idem;  Ovidius  (Met.  ll  631)  sperantemque  sibi  non  falsae  praemia  linguae.  Ita  autem 
si  Catulli  verba  interpretamur,  non  iubehas  haec  mihi  miserae  sperare,  ilico  accusa- 
sativus  desiderari  videtur,  qui  facilius  abesse  poterat,  si  ne  alterum  quidem  pronomen 
additum  erat,  non  haec  sperare  iubebas.  Sed  quoniam  nobis  constat  mihi  miserae 
verba  in  hoc  versu  moveri  non  debere,  aliunde  huic  dubitationi  obveniendum  est.  In 
qua  re  acrius  attendendum  est,  nec  pro  non  in  utroque  libro  exaratum  fuisse,  qui  etsi 
levis  error  esse  videtur,  tamen  eiiis  in  his  Catulli  carminibus  nisi  fallimur  non  extat 
exemplum  praeterquam  c.  x  13,  ubi  non  Sangermanensis  cum  ceteris  omnibus,  unas 
Oxoniensis  nec  exhibet  quod  non  iniuria  praefertur.  Quo  cum  accedat  in  hoc  versu 
coce  mihi  nec  haec  miserae  sperare  iubebas  quod  in  mihi  nec  impeditur  cursus,  qui 
sine  mihi  recte  procedit,  voce  nec  haec  miserae  sperare  iubebas,  verisimile  fit  non  nec 

prave  scriptam  sed  pronomen  non  suo  loco  positum  esse;  quod  ubi  reposueris  quo  de- 
cebat,   hanc  non  improbabilem  putamus  formam  versuum  nanciscare 

At  non  haec  quondam  nobia  promiasa  dedisti 

Voce  nec  haec  mihi  me  miserae  sperare  iubebas 

Sed  connubia  laeta  sed  optatos  hymenaeos. 
In  quo,  ut  huic  obstaculo  statim  occurramus,  sive  nec  retinetur  ut  232  nec  ulla, 
XLm  3  nec  ore,  XLVIII  4  nec  umquam,  sive  neque  reponitur,  ut  repositum  est  LXI 
198;  XXU  18;  xxrv  5;  x  21  (nec  hic),  emendationis  probabilitatem  hoc  non  attingit. 
Mutati  autem  in  eodem  versu  vocabulorum  ordinis  non  desunt  exempla  praeter  ea 
quae  supra  p.  7  attulimus:  LXVI  85  illius  a  mala  levis  bibat  dona  irrita  pulvis  pro 
mala  dona  erroris  causa  manifesta;  LXiii  49  patriam  allocuta  est  ita  voce  miseriter 
maiestas  pro  allocuta  maesta  est:  nimirum  maesta  post  allocuta  praetermissum  in 
extremo  versu  non  sine  labe  adiectum;  XXX  8  quasi  omnia  tuta  mi  forent  pro  tuta 
omnia,  qua  serie  mutata  accidit  ut  tuta  post  omnia  omitteretur  in  Oxoniensi;  XXXIX  3 
cum  excitat  orator  fietum  pro  orator  excitat\  LXVii  31  pro  his  quae  vera  sunt  non 
solum  hoc  se  dicit  ita  variant  libri  ut  hoc  dicit  se  Oxoniensis,  se  dicit  hoc  plurimi 
non  sinceri,  se  dicit  omisso  hoc  Sangermanensis  exhibeant.  Itaque  non  sine  exemplo 
accidit,  quod  accidisse  statuimus,  ut  voce  nec  haec  mihi  inducente  fortasse  sententia 
inverso  ordine  promissa  dedisti  voce  mihi  nec  haec  scriberentur,  simul  me  pronomine 
praetermisso.  Sed  sive  hoc  modo  sive  alio  erroris  causa  explicatur,  certe  quod  inso- 
lens  sit  aut  singulare  in  illo  emendandi  genere  nihil  proponitur.  Denique  quod  nec 
cum  libris  omnibus  retinemus,  ne  quis  in  his  comparibus  sententiis  non  potius  ex- 
spectandum  dicat*),  satis  erit  haec  ex  eodem  carmine  afferri  (188  s.) 

Non  tamen  ante  mihi  languescent  lumina  morte 

Nec  prius  a  fesso  secedent  corpore  sensus 
(cf.  153).  Ac  nos  omnino  ita  sentimus,  in  ista  quam  restituimus  oratione  etiam  qui 
curiose  temptarit  ac  perspexerit  non  offensurum  quod  non  recte  aut  non  probe  ac 
decore  elatum  sit.  Sed  alii  aliter;  et'defendet,  ait  Cicero,  quod  quisque  sentit:  sunt 
enim  iudicia  libera.'  Nobis  et  illa  probantur  et  hoc  pro  firmissimo  fundamento  est, 
in  quo  haec  controversia  diluatur,  nec  nobis  addubitandum  neque  vero  mihi  miserae 
esse  derelinquendum. 

IV.  Una  etiam  quaestione  defungemur  brevi.   In  eodem  carmine  haec  leguntur 
inde  a  v.  269 

Uic  qualis  flatu  placidum  mare  matuiino 
270     Uorrificans  zephyrus  proclivas  incitat  undas 


*)  QnHmqnani  ne  illa  qnidem  accnrata  anaphora  erat  at  non  haec  quondam  —  mild  non  haec 
miserae,  certe  uou  comparanda  cum  hac  Ovidii  Met.  iii  652  non  haec  mihi  litora,  nautae,  promisistis, 
non  haec  mihi  terra  rogafa  at;  sed  talia  Eon  cogenda  sunt  verum  accipienda  ubi  ofFeruntur;  nedum 
ex  Nonno  quicquani,  quod  ad  formam  orationis  Catulliaiiae  pertineat,  colligi  possit. 

Aurora  exoriente  vagi  sub  limina  solis, 
Quae  tarde  primum  clementi  flamine  puhae 
Frocedunt,  leviterque  sonant  plangore  cachinni, 
Po8t  vento  creacente  magis  magis  increbescunt 
275     Purpureaque  procul  nantes  ab  luce  refulgent, 
Sic  tum  vestibuli  linquentes  regia  tecta 
Ad  86  quisque  vago  passim  pede  discedebant. 
Dicendum  nobis  est  de  versu  273,  in  quo  in  Sangermanensi  codice   ceterisque  bonis 
libris   scriptum   est   leviter  sonant  p.  c.     Quod   quia  vitiosum  erat,   correctum  est  ab 
Italis,  sive  leni  resonant  plangore   sive   leviter  resonant  restituentibus.     In  Oxoniensi 
autem  paucisque  aliis  exaratum  est  leviterque  sonant.    Et  banc  ipsam  scripturam  olim 
antiqui  editores,  Beroaldus,  Guarinus,  Muretus,  Achilles  Statius,  alii,  vulgaverunt  aut 
probarunt;  eamque  servavit  etiam  Graevius;  postea,  ni  fallimur  iam  inde  a  losepho  Sca- 
ligero,  leni  resonant  edi  maluerunt;  eamque  formam  per  multas  rursus  editiones  propa- 
gatam  Lachmannus  quoque  fide  codicis  Cuiaciani  a  Scaligero  exhibiti,  quamquam  eum 
non   sincerum   dicit,    recepit  Hauptioque  probavit.     Sed  posteaquam  R.  Ellisii  bcne- 
ficium  Oxoniensem  librum  ex  tenebris  in  lucem  doctorumque  hominum  usum  attulit, 
quamquam   quod  ille   praebet  etiam  ante   ex   aliis   codicibus   notum  nec  Lachmanno 
incompertum  erat,  multi  editores  huius  auctoritatis  fiducia  freti,  quod  olim  vulgo  cir- 
cumferebatur,  leviterque  sonant,  Catullo  reddendum  sibi  persuaserunt,  orationem  istam 
insuper  Senecae  versu,  et  ipso  iam  antiquitus  ascito,  de  Agamemnone  680  licet  cUcyones 
Ceyca  suum  fluctu  leviter  plangente  sonent   confirmari   arbitrati.     Ita  iudicarunt  post 
Baehrensium  Oxoniensis  libri  laudatorem  Schwabius,  Schulzius,  Postgatius.    Alii  nihilo 
secius  contra  senserunt,  Ellisius  leviter  resonant  scribendum  ratus,  lenique  sonant  cura 
Froehlichio  Riesius,  Schmidtius  lenes  resonant  .  .  cachinni.    Ac  rursus  apparet  in  hoc 
dissensu  doctorum  quam  difficile  sit  in  his  quaestionibus  Catullianis  normam  inveniri 
qua   norma   iudicium   regatur.     Nos   in   Catulli  Hauptiani   exemplaribus   a.   1885  re- 
cognitis  id  quod  olim  vulgabatur  instauravimus,  leviterque  sonant  plangore  cachinni, 
non  tam  Oxoniensis  libri   fide  moti,   quae   suas   quasdam   cautiones  babet,   sed  quia 
nobis  intelligere  videbamur  vitium  quod  est  in  Sangermanensi  ceterisque  bonis  libris, 
lecifer  sonant,  non  posse  aut  lenius  aut  verisimilius  tolli  quam  addita  particula  quae 
tam  facile  incuria  praeteriri  potest  quam  certo  restitui  metro  praesertim  poscente  vel 
patiente.     Itaque  c.  xxxiv  12  cum  Catullus  scripserit  saltuumque  reconditorum  Amni- 
umque  sonantum  Sangermanensis  codex  omnium  sonantum,  Oxoniensis  omniumque  son. 
tradidit  addita  particula  quae   est  etiam   in  Lachmanni   Santeniano  a  correctore  ad- 
iecta.     Sed  idem  Oxoniensis,  qui  hic  quod  propius  verum  erat  servavit,  c.  Lxvni  93 
iocundumque  lumen  falso  insertam  eandem  particulam  praebet.    In  nostro  versu  mirum 
non  erat,  in  tam  aperto  vitio  et  quod  mensura  versus  patefaciebat,  idem  quod  recte 
scriptum   est  in  Oxoniensi   alios  libros   non  paucos  tenere,   quorum   testimoniis,   ne 
nimium  Oxoniensi  tribuatur,  dudum  hoc  quod  ratio  verum  esse  persuadebat,  restitui 

oportuit.  Sed  hoc  iudicium,  quo  nos  duci  fatemur,  ut  constet  neve  labefactetur  et  cor- 
ruat,  duae  res  accurate  expendendae  sunt,  quas  videmus  interpretes  parum  curasse,  pri- 
mum  orationis  conformatio;  cum  enim  undae  dicantur  primum  tarde  procedere,  post 
vento  crescente  increbescere,  apparet  illa  quae  media  interiecta  sunt  de  cachinnis  paren- 
thesis  loco  esse,  quae  vel  participiali  structura  adnecti  poterant,  tarde  procedunt  leviter 
sonantibus  plangore  cachinnis.  Eamque  rationem  (cum  Hauptio  Opp.  l  105)  ii  videntur 
probare  qui  que  particula  reiecta  leviter  (vel  leni  vel  lenes)  resonant  pl.  cach.  scripserunt, 
haec  ut  esset  Homerico  more  interiecta  sed  libere  adnexa  sententia,  quam  nonnulli 
etiam  consuetis  signis  a  reliqua  oratione  segregandam  curarunt;  quod  genus  est  apud 
Catullum  ipsum  in  versibus  108  sq.  supra  tractatis.  Nos  qui  leviterque  probamus,  ne 
qua  inde  ofPensio  nascatur,  hoc  agimus  ut  adiecta  particula  illam  quam  dicimus  pa- 
renthesis  naturam  non  toUi  aut  impediri  affirmemus.    Itaque  ut  Ovidius  Fast.  rv  585 

Questa  diu  secum  sic  est  adfata  Tonantem, 

Maximaque  in  vultu  signa  dolentis  erant, 
'Si  memor  es  — 
item  Vergilius  Aen.  vm  116 

Tum  pater  Aeneas  puppi  sic  fatur  ab  alta, 
Paciferaeque  manu  ramum  praetendit  olivae, 
'^Troiugenas  — 
sic  putamus  recte  cum  undis  procedere  etiam  hanc  Catulli  orationem, 

Quae  tarde  primum  clementi  flamine  pulsae 
Procedunt,  leviterque  sonant  plangore  cachinni, 
Post  vento  crescente  magis  magis  increbescunt  — 
Alterum  quod  expendendum  diximus  ipsam  attinet  vocis  leviter  significationem.  Nam 
si  verum  est,  quod  Hauptium  docuisse  narrat  Chr.  Belgerus  in  Elogio  Hauptii  a  se 
edito  p.  259  levis  et  leviter  non  habere  eam  vim  quam  hoc  loco  necesse  est  statuamus, 
non  potest  fieri  quin  corruat  versus  forma  quam  defensitabamus;  et  credibile  est 
Hauptium  etiam  hoc  argumento  motum  obtinuisse  eam  quam  Lachmannus  praeierat 
scripturam  leni  resonant  plangore  cachinni,  fortasse  eos  quoque  qui  aut  hanc  vocem 
aut  ab  ea  ductas  formas  praeferendas  duxerunt.  Itaque  si  obtinere  nostra  volumus, 
recusandum  non  est,  quominus  hanc  litem  levitatis  et  lenitatis  inter  se  contendentium, 
si  fieri  potest,  componamus.  Hauptius  igitur,  dum  Propertii  carmen  tertium  libri 
primi  interpretatur,  teste  Belgero  haec  de  versu  43  exposuit:  falsum  esse  quod  Hertz- 
bergius  Burmannum  ad  Ovidii  Heroid.  iii  80  docuisse  dicit,  leviter  esse  suppressa 
voce;  vel  apud  Ciceronem  pro  SuUa  10,  31  leviter  non  esse  quod  ille  voluerit  mit 
leiser  Stimme,  sed  esse  sine  pondere  aut  gravitate  dicendi  {leichthin,  ohne  Gewicht 
des  Ausdrucks)  itemque  ceteris  locis  allatis;  quod  quia  a  Propertii  versu  abhorreat 
nec  leviter  idem  sit  quod  leniter,  necesse  esse  in  eo  versu  Cynthiam  dicere  se  leviter 
desertam,  h.  e.  poetae  levitate  animi  desertam;  eamque  significationem  morum  Hauptius 
deinceps  pluribus  persequitur.    A  quibus  uos  tota  mente  discedimus.    Ac  primum  dum 

Ciceronis  verba  explicamus,  quae  ita  leguntur  1.  c,  qui  cum  suppressa  voce  de  sce- 
lere  P.  Lentuli,  de  audacia  coniuratorum  omnium  dixisset,  tantum  modo  ut  vos  qui  ea 
probatis  exaudire  possetis,  de  supplicio,  de  carcere  magna  et  queribunda  voce  di- 
cebat,  in  quo  primum  erat  illud  absurdum,  quod  cum  ea  quae  leviter  ducerat  vobis 
probare  volebat,  eos  autem  qui  circum  iudicium  stabant  audire  nolebat,  non  intellegebat 
ea  quae  clare  diceret  ita  illos  audituros  quibus  se  venditabat  ut  vos  quoque  audiretis 
qui  id  non  probabatis,  paene  mirum  nobis  videtur,  quid  leviier  sibi  vellet  addubitari 
potuisse,  quod  ut  oppositum  est  iis  quae  clare,  quae  magna  voce  (cf.  33  maxim^  voce; 
12,  34  clarissima  voce)  dicuntur,  ita  variata  oratione  refert  idem  quod  ante  suppressa 
voce  dixerat  orator.     De  Propertii  autem  versu  ita  sentimus  ut  cum  Cynthia  dicat 

Interdum  leviter  mecum  deserta  querebar 
Externo  longas  saepe  in  amore  moras, 
levitate  animi  immixta*)  qua  se  desertam  queratur  vereamur  ne  sensus  eius  depra- 
vetur;  quae  se  desertam  dicit,  utpote  quae  sola  sit,  eo  usu  vocis  qui  ex  n  17,  3 
quotiens  desertus  amaras  expleci  noctes,  aliisque  locis  Propertii  velut  ii  18,  8;  21,  16, 
Catulli  LXVIII  6;  LXVI  21  cognoscitur;  leviter  autem  a  deserta  solutum  quoniam  non 
potuit  nisi  cum  querebar  coniungi,  ut  ita  dicat  interdum  leviter  mecum  querebar,  qua 
vi  positum  putamus  nisi  illa  quam  Cicero  suppressa  voce  expressit  {mit  leiser  Stimme)', 
eademque  ratione  hoc  ad  mecum  querebar  additura  est,  qua  vel  Ovidius  scribit  (Art. 
am.  I  369)  et  secum  tenui  suspirans  murmure  dicat,  aut  Horatius  (Ep.  ii  2,  145)  quo- 
circa  mecum  loquor  tacitusque  recordor  (cf.  Ovidius  Fast.  rv  585  supra  allatus).  Nec 
aut  Propertius  cum  dicit  n  32,  15  tot  leviter  lymphis  iota  crepitantibus  urbe  vel  iv 
8,  50  cum  subito  rauci  sonuerunt  cardine  postes,  et  levia  ad  primos  murmura  facta 
lares  (de  quibus  Lachmannus  admonet  p.  384)  alio  sensu  ea  vocabula  accepit  aut  Ver- 
gilius  buc.  I  55  saepe  levi  somnum  suadebit  inire  susutTo.  Varronem  autem  qui  scribit 
de  ].  L.  vi67  murmuratur  [dictumj  a  similitudine  sonitus  dictus  qui  ita  leviter  loqui- 
tur  ut  magis  e  sono  id  facere  quam  ut  intelligatur  videatur  non  erat  ut  opinamur  quod 
corrigendum  praeter  fidem  testium  leniter  pro  leviter  reposito  censerent.  Nec  Festum 
praeterimus  p.  188,  17  Thewrewk.  ita  dicentem  nictit  canis  in  odorandis  ferarum  vesti- 
giis  leviter  ganniens,  ut  Ennius  — .  Quae  cum  ita  sint,  si  quis  negat  levis,  leviter  cum 
sonandi  verbis  coniuncta  vim  habere  quam  statuimus  quamque  nostro  sermone  leise 
reddimus,  is  nobis  aut  falli  opinione  videtur  aut  argutiis  usus  infitiari  quod  simplici 
iudicio  apertum  est.    CatuUus  ipse  quae  iocabundus  de  Arrio  cecinit  c.  Lxxxrv  audi- 


'*)  Hauptiiis  apud  Belgerum  p.  92  etiam  iu  his  Propertii  i  9,  30 

Quisquis  es,  assiduas  aft  fuge  blanditias. 
lllis  et  silices  possunt  et  cedere  (juerais: 
Nedum  tu  possis  spiritus  tste  levis 
spiriluin  levein  in  vim  moralem  accipiendnm  esse  ut  komo  inconstans  intelligeretur  contendit:  de  quo 
licebit  dubitare,  et  nos  quidem  silicibus  et  quercubus  sentimns  melius  opponi  eum  qui  levis  est  nt 
spiritus:  velut  hominem  Seneca  precarii  spiritus  et  mali  haerentis  esse  dicit  ad  Marc.  11,  3. 

bant  eadem  haec  leniter  et  leviter  quamqunm  aliquid  ambigui  habent,  tamen  ad  totum 
carmen  referentes  videmur  recte  interpretari  lind  und  leise,  sic  ut  leniter  asperitati 
quae  auribus  molesta  est,  leviter  autem  ei  quod  ille  quantum  poterat  efferre  solitus 
erat  oppositum  sit. 

Itaque  ut  iam  colligamus  quae  effecisse  disputfindo  videmur,  sic  existimamus 
in  illo  versu  CatuUi  ex  quo  digressi  sumus  et  vagati  baec  quae  sunt  leoiterque  sonant 
plangore  cachinni  et  recte  scripta  nec  alio  sensu  esse  accipienda  quam  quae  supra 
laudavimus  Senecae  verba  licet  alcyones  Ceyca  suum  fiuctu  leviter  plangente  sonent. 

Scr.  m.  Decembri  a.  MDCCCXCVI. 


